  Туспуктэм: Константин Вознесенских Анжелика Тихонова корреспондент Россиысь финн-угор калыкъёслэн ассоциацизы финн-угор но самоди кылъёсын гожъяськись кылбурчиослы но гожъясьёслы «Наше поколение» вожвылъяськон ялӥз. Ужъёссэс Удмуртиысь но калыкъёслэсь но возьмало. Со сярысь элькунысь йӧскалык политикая министерстволэн пресс-службаез ивортӥз. Вожвылъяськон куинь номинациосъя ортче: «Родной язык в моей жизни» (анай кыллы но солэн улонын интыезлы сӥзем гожтосъёс); «Мой народ» (калык сямъёсты, тодмо адямиослэн Россилэн историяз но лулчеберетаз ватсэтсы сярысь гожтосъёс); «Народы страны – единая семья» (эшъяськон но калыкъёслэн кусыпъёссы сярысь гожтосъёс). Конкурсэ финн-угор но самоди калыкъёслэсь сяна, ляб кылӥсьёслэн улосвыл мер огазеяськонъёсазы пыриськисьёслэсь ужъёссэс кутозы. Жюрилэн ёзчиосыз кылбуръёсты, вакчи веросъёсты, новеллаосты, очеркъёсты но эссеосты учкозы.  Ужъёссэс 17-36 аресъем гожъяськисьёс ыстыны быгато. Соосты 31-тӥ гудырикошконозь afunrf@yandex.ru электрон почтае келяно, «Наше поколение» шуыса пусйыса, яке «ВКонтакте» мерлыко вотэсысь нимлыко огиназы, яке +79093255148 телефон номеръя «Ватсап» но «Вайбер» сервисъёсы. Йылпумъянъёс туэ коньывуон толэзь пумозь лэсьтозы. Куронъёсын пыр-почгес чӧлсконпусъя тодматскыны луэ. Пусъём, конкурсэ пыриськисьёслэсь ужъёссэс Россиысь финн-угор но самоди калыкъёслэн кылъёсынызы но ӟуч кылэ берыктыса «Наше поколение» бичетэ поттозы. Ужъёсы кӧня ке тупатъянъёс пыртыны быгатозы. Книгаез Россиысь улосвылъёсысь библиотекаосы но бичетэ пыртэм авторъёслы келялозы. Тодэ вайытом, Удмурт кубыз но варсь Russian Traveler Awards премия басьтон понна вожвылъясько. Тегъёс: вожвылъяськон удмурткыл удмуртъёс Удмуртия Россия Лулчеберет  